**Magyar Máltai Szeretetszolgálat**

**Károly Róbert Középiskola**

**Gyöngyös**

**A járványügyi készenlét idejére vonatkozó eljárásrend a 2020-2021. tanévben**

Tájékoztató szülők, tanulók és oktatók részére



Gyöngyös, 2020. szeptember 1.

**Alapadatok**

Intézmény neve: Magyar Máltai Szeretetszolgálat Károly Róbert Technikum,

 Szakképző Iskola és Gimnázium

Intézmény címe: 3200 Gyöngyös, Katona József utca 4.

Intézmény elérhetősége: E-mail: karolyrobert@maltai.hu

 Telefon: +36 37 311 953

 Mobil: +36 30 639 6212

Intézményvezető neve: Daskalopoulos-Kuzbelt Hilda Violetta

Intézményvezető elérhetősége: E-mail: dkuzbelt.hilda@maltai.hu

 Telefon: +36 37 500 138

**Intézményi protokoll és érvényessége**

A járványügyi készenlét idején bevezetett intézményi protokoll, a járványügyi helyzet alakulásától függ és kerül módosításra, vagy visszavonásáig marad érvényben, az intézményben. Kialakításánál a járványügyi helyzet figyelembe vétele, a fenntartóval történő folyamatos egyeztetés és az EMMI ide vonatkozó utasításai kerülnek előtérbe.

Az intézményi protokoll eljut:

* a szülőkhöz elektronikus úton (Web / Facebook oldal, Kréta rendszer)
* oktatókhoz kihirdetés útján és elektronikusan
* a diákokhoz kihirdetés útján és elektronikusan
* a fenntartóhoz elektronikusan.

Az intézményi protokoll célja:

* a járványügyi helyzetben az intézmény működésének – tanulás, tanítás- meghatározása
* az intézményi közösség egészségének védelme
* az esetleges digitális munkarendre való átállásra való felkészülés.

Az intézményi protokoll alapja:

* Az EMMI: „Intézkedési terv a 2020-2021. tanévre a köznevelési intézmények részére” 2020. augusztus 17-én kiadott dokumentuma.

**Fontos tudnivaló**

* a fenntartónak, az intézményvezetőnek nincs jogszabályi felhatalmazása arra, hogy saját jogkörben digitális munkarendet rendeljen el
* rendkívüli szünetet az Oktatási Hivatal rendelhet el
* a digitális munkarend elrendelésére az Operatív Törzs jogosult, melyről az intézményt értesíti
* a szakképzés esetében pedig az ITM teszi közzé a döntést.

**Intézkedések és felelősök**

**Felkészülés a nevelési évre, tanévre**

1. Fokozott figyelmet fordítunk mindhárom telephelyünk tisztaságára, a megfelelő kézfertőtlenítő szerek, valamint felületfertőtlenítő szerek és takarítószerek használatára. Az esetlegesen bekerülő vírus inaktiválása érdekében fokozott és gyakoribb fertőtlenítést végzünk a kézzel gyakran érintett felületeken. A padló és a mosható falfelületeket vírusölő hatású szerrel fertőtlenítjük. A takarítást végző dolgozók részére a felhasznált szernek megfelelő védőeszköz biztosítunk.

Felelős: Georgios Daskalopoulos, takarító személyzet

1. Az intézmények bejáratánál és a szociális helységekben, vírusölő hatású kézfertőtlenítőt biztosítunk, annak használatára felhívjuk a figyelmet.

 Felelős: Georgios Daskalopoulos, minden oktató

1. A tanítás megkezdése előtt minden tanteremben, folyosón, vizes blokkokban alapos, mindenre kiterjedő fertőtlenítő takarítást végzünk.

Felelős: Georgios Daskalopoulos, takarító személyzet

1. A tanítási napokon, a portán, a folyosókon és a vizes blokkokban kézfertőtlenítőt helyezünk ki.

Felelős: Georgios Daskalopoulos, takarító személyzet

1. A tanévnyitó ünnepséget szabadtéren, az iskola udvarán szervezzük meg. Rossz idő esetén tantermekben, osztályszinten tartjuk a tanévnyitót az iskolarádión keresztül.

Felelős: Ombódiné Madai Judit

1. A Veni Sancte, tanévnyitó szentmisén való részvételt két csoportban szervezzük: kilencedik évfolyamosok, ill. a felsőbb évfolyamosok. A templomban a maszk használatát kötelezővé tesszük.

Felelős: Daskalopoulos-Kuzbelt Hilda Violetta, osztályfőnökök

1. A tanév második napján az ismerkedés, nyári élményekről való beszélgetés céljából a tantermi csoportosulás helyett kirándulásokat tervezünk a Mátrába.

Felelős: osztályfőnökök

**Intézményi belső rend**

1. Fokozottan figyelünk arra, hogy az intézmény nyitva tartása alatt mindig tartózkodjon bent vezető, hogy probléma esetén intézkedni tudjon.

 Felelős: Daskalopoulos-Kuzbelt Hilda Violetta

1. Az ügyeletes oktatók, fokozottabb figyelemmel kísérik tanulóinkat a szünetekben,

a folyosókon, udvaron, figyelmeztetik őket a megfelelő távolság betartására és a maszk viselésére.

 Felelős: ügyeletes oktatók

1. Az intézményi csoportosulások megelőzésére a tanév folyamán, mind az intézmény területén, mind az intézmény épülete előtt megerősített felnőtt felügyeletet biztosítunk.

 Felelős: Daskalopoulos-Kuzbelt Hilda Violetta, portások

1. Az osztálytermekből az oktatáshoz-neveléshez nem szükséges tárgyakat, bútorokat a termekből eltávolítjuk, ezzel is biztosítva a diákok szellősebb elhelyezését.

Felelős: Georgios Daskalopoulos

1. A tanítási órákon, foglalkozásokon a maszk viselését javasoljuk a diákoknak és az oktatóknak.

Felelős: Daskalopoulos-Kuzbelt Hilda Violetta és minden oktató

1. Szünetekben lehetőséget biztosítunk a tanteremben maradáshoz, ezzel is csökkentve a folyosón való csoportosulás lehetőségét. Jó idő esetén, a diákok számára javasoljuk az udvar használatát.

Felelős: osztályfőnökök, minden oktató

1. A szünetekben a mosdóban való csoportosulás elkerülése érdekében fokozott tanári felügyeletet biztosítunk.

Felelős: Ombódiné Madai Judit

1. Tanítási órákon lehetőség szerint, de a szünetekben kötelező a szellőztetés.

Felelős: minden oktató

1. A testnevelési órákat, az időjárás függvényében, a szabadban tartjuk. Az órák során mellőzni kell a szoros testi kontaktust igénylő feladatokat.

Felelős: testnevelők.

1. Testnevelés órákon az átöltözést szakaszosan tesszük lehetővé a diákok számára.

Felelős: testnevelők

1. A gyakorlati foglalkozásokon és a testnevelés órákon használt eszközökön a csoportváltások között felületi fertőtlenítést végzünk.

Felelős: Georgios Daskalopoulos, oktatók

1. Gyakorlati foglakozásokon a maszk és a gumikesztyű használata kötelező.

 Felelős: szakoktatók

1. A tanév elején megkérdezzük a diákok és tanárok véleményét a tavaszi digitális oktatás tapasztalatairól, erősségeiről, gyengeségeiről. Ezen tapasztalatok alapján tervezzük a munkánkat az esetleges digitális átállás idejére.

Felelős: osztályfőnökök, digitális munkacsoport

1. A tanév során folyamatosan készülünk a digitális oktatás folytatására. Az alkalmazott platformok minél jobb megismerése érdekében belső továbbképzéseket szervezünk az erre a célra létrehozott digitális munkacsoport irányításával.

Felelős: digitális munkacsoport

1. A tanórákon, elsősorban az informatika órákon ismertetjük és gyakoroljuk az online oktatásban használatos programokat.

Felelős: informatika szakos oktatók

1. Igazolt hiányzásnak minősítjük annak a tanulónak az iskolai hiányzását, aki a vírusfertőzés szempontjából veszélyeztetett csoportba tartozik tartós betegsége miatt, és erről orvosi igazolással rendelkezik, illetve azon tanulónak a hiányzását, aki hatósági karanténba kerül, a részére előírt karantén időszakára.

Felelős: osztályfőnökök

**Szülőkkel való kapcsolattartás**

1. A tanév eleji szülői értekezleteket időben eltolva szervezzük, csak a kilencedikes és a végzős osztályok tanulói részére, ahol belépéskor kötelező a kézfertőtlenítő és a maszk használata. Általános, intézményvezetői tájékoztatást a szülők iskolarádión keresztül kapnak.

Felelős: Ombódiné Madai Judit

1. A felmenő évfolyamok részére csak online szülői értekezletet tartunk.

 Felelős: Ombódiné Madai Judit

1. A hivatalos felületeken folyamatosan tájékozódunk a járványügyi helyzetről, az aktuális teendőkről, és ennek megfelelően szervezzük a tanév további programjait, melyről tájékoztatjuk a szülőket is a Krétán, Messengeren, Honlap/Facebook oldalainkon keresztül.

Felelős: Daskalopoulos-Kuzbelt Hilda Violetta, osztályfőnökök

**Teendők tanulóink, dolgozóink számára a biztonságos iskolába járásért**

1. Mindenkinek be kell tartani az aktuális járványügyi előírásokat! Az iskola minden

 használója számára javasoljuk az EMMI A köznevelési intézményekben a járványügyi

 készenlét idején alkalmazandó eljárásrendről című dokumentum pontjainak (2020. aug.

 17.) a betartását.

 Felelős: Daskalopoulos-Kuzbelt Hilda Violetta

 2. Az ügyintézés (szülők, vendégek számára) online módon történik. Hivatali ügyek,

 személyes intézése előtt, telefonos egyeztetés szükséges az intézményvezetővel.

 A maszk viselése, kézfertőtlenítéssel együtt a látogatók számára is kötelező.

 Felelős: Daskalopoulos-Kuzbelt Hilda Violetta, portás, ügyeletesek

3. A személyi higiéne alapvető szabályairól a tanulók részletes tájékoztatást kapnak.

 Köhögési etikettet: papír zsebkendő használata köhögéskor, tüsszentéskor,

 majd a használt zsebkendő szemetes kukába dobása és alapos kézmosás, esetleg

 kézfertőtlenítés. Felhívjuk tanulóink figyelmét az étkezés előtti és utáni alapos, szappanos

 kézmosására vagy kézfertőtlenítésére.

 Felelős: osztályfőnök

1. Az intézmény mindhárom telephelyén a maszk viselése minden alkalmazott és diák részére kötelező. A tanítási óra alatt ajánlott.

 Felelős: minden oktató, dolgozó

**Egészségügyi protokoll**

1. Minden szülőt, aláírásával nyilatkoztatjuk arról, hogy bizonyos tünetek észlelése esetén a gyermekét nem engedi iskolába jönni.

 Felelős: Szülő, osztályfőnök

1. Tájékoztatjuk a szülőket arról, hogy amennyiben gyermeküknél tüneteket észlelnek, a NNK aktuális eljárásrendje alapján gondoskodjanak orvosi vizsgálatról. A szülő köteles az iskolát értesíteni, ha a gyermeknél koronavírus-gyanú vagy igazolt fertőzés van.

 Felelős: Daskalopoulos-Kuzbelt Hilda Violetta, osztályfőnökök

1. Ha az oktató lázas, beteg diákot észlel, azonnal az elkülönítő szobába kíséri, maszkkal és kézfertőtlenítéssel ellátva. Az oktató azonnal értesíti az intézményvezetőt/ szülőt. Célszerű, ha a szülő azonnal fölveszi a kapcsolatot gyermeke háziorvosával, az ügy menetének meggyorsítása végett. A szülő maga köteles gondoskodni gyermeke iskolából történő elszállításáról.

Felelős: Minden oktató, szülő

1. A hatósági karanténba került tanuló részére online oktatást és számonkérést biztosítunk.

Felelős: minden oktató

1. A büfé bejáratánál vírusölő hatású kézfertőtlenítőt helyezünk el, és előírjuk a maszk viselését.

 Felelős: a büfé üzemeltetője, Daskalopoulos-Kuzbelt Hilda Violetta

Minden dolgozó saját felelőssége, hogy betegen nem veszi föl a munkát! Kötelessége telefonon értesíteni az intézményvezetőt! Szükség esetén az intézményvezető tovább intézkedik.

KORONAVÍRUS TÜNETEI



**Mik a koronavírus tünetei?**

Az eddigi esetek alapján a tünetek a legenyhébbektől a súlyos esetekig, sőt a halált okozó betegségig terjednek.

**A következő tünetek jelentkezhetnek a kitettségtől számított 2-14 napot követően:**

* Láz
* Száraz köhögés
* Légzési nehézség
* Fáradtság
* Egyes betegeknél jelentkezhet: izomfájdalom, orrdugulás, orrfolyás
* Ezek a tünetek általában enyhék és fokozatosan jelentkeznek
* Vannak olyan fertőzöttek, akiknél nem alakul ki semmilyen tünet és nem érzik magukat betegnek.

**Mennyire lesz valaki súlyos beteg, ha megfertőződik?**

* Nagyon fontos tudni, hogy ha még meg is fertőződik valaki, a legtöbb esetben - az influenzához hasonló tünetekkel - enyhe lefolyású a betegség.
* A legtöbben bármely speciális kezelés nélkül felépülnek a betegségből.

Köszönöm az együttműködést! Jó egészséget kívánok Mindenkinek kitartást!

Gyöngyös, 2020. szeptember 1.

 Daskalopoulos-Kuzbelt Hilda Violetta s.k.

 intézményvezető